Kuukauden aikana loppuneet tuotteet
Ajattelin tässä postauksessa esitellä teille kuukauden aikana loppuneet tuotteeni. Niitä on kertynyt jonkun verran ja nyt onkin hyvä hetki koota mielipiteeni noista tuotteista.
TRESemmé Keratin Smooth – hiusöljy:
Hiusöljyn luvataan tekevän hiuksista sileät. Tämä tosiaan poistaa pörröisyyttä hiuksista ja muutoksen huomaa. Tää hiusöljy saa hiukset näyttämään ihanan kiiltäviltä ja jopa tällaiset vahingoittuneet hiukset näyttää eloisammlta. Lisäks tuoksu on aivan ihana! Hiusöljy sisältää keratiinia joka auttaa hiusta kestämään kylmyyden ja kuumuuden aiheuttamia tuhoja. Tää oli mun mielestä ihan ok tuote, mutta ei ehkä niin hoitava mitä olisin toivonut. Koostumus oli aika öljymäinen ja tekee helposti hiuksista rasvaiset jos laittaa vähänkään liikaa tätä.
System 4 – Bio Botanical Serum:
Aineen kerrotaan ehkäisevän hiustenlähtöä ja edesauttavan uuden hiuksen kasvua. Aine hierotaan päivittäin päänahkaan eikä tätä tarvitse huuhdella. Yhdessä vaiheessa hiuksia lähti sen verran että kauhistuneena lähdin etsimään jotain ainetta, jotta saisin pitää hiukseni. Tämä oli yksi niistä aineista, jota koitin. Aine todella auttaa, ei niinkään hiusten lähtöön mutta ainakin sen seurauksena alkoi kasvaa uusia hiuksia. Ainoa miinus oli että tääkin tekee hiuksista helposti rasvaisen näköiset, joten en oikein tiedä milloin tätä käyttäisin. Yleensä oon käyttänyt sitä vapaapäivinä tai mennyt pesemään hiukset pidettyäni ainetta hiuksissa muutaman tunnin.
Lumene Longwear Blur Foundation – meikkivoide:
Tää lähes kaikkien tietämä meikkivoide oli todella kokeilemisen arvoinen. Oon todennut Lumenen meikkivoiteet tähän mennessä parhaiksi meikkivoiteiksi. Tää meikkivoide meni ehdottomasti kärkeen. Tekee ihosta blurratun näköisen, ei kuivata liikaa ja pysyy iholla koko päivän. Lisäks tässä on suojakerroin 15. Peittävyys on tässä ihan hyvä, tää peittää punaisuuden ja tasoittaa ihon virheitä. Sävy oli ihoon sopiva, siitä plussaa. Yleensä on vaikea löytää iholle sopiva sävy.
IsaDora Volume Lash Styler – ripsiväri:
Oon kyllä kiitollinen että joskus vaihdoin ripsivärini tähän, nimittäin löysin kaikkien aikojen suosikkiripsivärini. Kaikki tarvittava samassa paketissa: tuuheus, muotoilu, erottelu ja pidemmät ripset. Ripsiväri ei paakkuunnu yhtään harjaksiin ja ripsiin se levittyy tasaisesti. Tää sopii myös allergikoille, itse olen samaa mieltä sillä niin monesta ripsiväristä on tullut allergiaa, tästä ei tullut. Tää on mun luottoripsiväri ja voin suositella lämpimästi tätä. 🙂
Blistex Medilip – huulirasva:
Huulirasva kosteuttaa tosi tehokkaasti ja tuoksuu ihanan raikkaalle mentolille. Tän on todennut olevan paras apu rohtuneisiin huuliin. Ainoa huono puoli on että tää muuttuu jossakin vaiheessa sellaseks sulaneeks eikä pysy enää koossa. Mutta tän aion kyllä ostaa sitten kun oon käyttänyt ton ihan loppuun!
Herbina Fresh – hoitoaine:
Tää on hyvä perushoitoaine ja sopii hyvin opiskelijabudjetille. Kaikki hoitoaineen raaka-aineet hajoaa luonnossa. Tää selvitti hiukset hyvin ja jätti ne pehmeiksi, ihan kelpo tuote siis. Oon kuitenkin siirtynyt suihkutettavaan hoitoaineeseen, sillä oon todennut että se selvittää pitkät hiukset vähän paremmin. Luultavasti tää tehoaa paremmin lyhyempiin hiuksiin.
Oliko teille tuttuja tuotteita? Ootteko todennut jonkun näistä aineista hyväks?
Edellinen Elämäntapamuutos
Seuraava Konjac – Ihonhoidon ihmesieni
Sofia / Kaksinaamainen 6.12.2015 13:15
Lumenesta on kokemusta ja itse ainakin tykkään niistä mattameikkivoiteista! 🙂 Vaikka se onkin matta, se ei kuitenkaan kuivata mun ihoa hirmuisesti. Siitä tulee vielä parempi sekoittamalla tipan öljyä sinne sekaan!
Enni 7.12.2015 11:40
En ainakaan muistaakseni oo koittanut noita mattavoiteita, mutta tuo Longwear Blur Foundation on kans hyvä kun se ei kuivata ollenkaan 🙂 Oho, toimiikohan toi tossa mullakin olevassa meikkivoiteessa? Täytyypä joskus koittaa, kiitti vinkistä 🙂